《由空谷至中峰》
清代·张进

出谷山路转，松深馀落晖。隔林闻语响，始知人采薇。

归鸟引前路，涧花点客衣。倚筇憩梵宇，钟鸣自掩扉。

作者简介：字翼庭，江南吴县人。乾隆壬戍进士，官翰林院庶吉士，著有《绿野园诗》。○予与徐子龙友诸人结葑南诗课，翼庭与焉。许其清不染尘。选贡入都后，规模台阁体，不复唱《渭城》矣。今所录者，皆结诗课时作。